
Parlamentul  României

Camera  Deputaţilor

	Comisia pentru industrii 
și servicii

București, 28.06.2021

Nr.4c-3/375


	Comisia pentru agricultură, silvicultură, industrie alimentară și servicii specifice   

București, 28.06.2021

Nr.4c-5/392

	Comisia juridică, de disciplină și imunități

București, 28.06.2021

Nr.4c-13/131



BIROUL PERMANENT 

AL 

CAMEREI DEPUTAȚILOR


Vă înaintăm, alăturat, Raportul comun suplimentar asupra proiectului de Lege pentru abrogarea art.291 din Legea îmbunătățirilor funciare nr.138/2004, trimis spre examinare pe fond, Comisiei pentru industrii și servicii, Comisiei pentru agricultură, silvicultură, industrie alimentară și servicii specifice și Comisiei juridice, de disciplină și imunități, cu adresa nr.PLx.56/2018 din 26 februarie 2018. 

Prin obiectul de reglementare și conținutul său, proiectul de lege face parte din categoria legilor organice.



În conformitate cu prevederile art.75 din Constituția României, republicată, și ale art.91 alin.(9) pct.2 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
        PREŞEDINTE,                   PREŞEDINTE,
        PREŞEDINTE,

      Sándor Bende

Adrian-Ionuț Chesnoiu
Mihai Alexandru Badea


Parlamentul  României

Camera  Deputaţilor

	Comisia pentru industrii 
și servicii

București, 28.06.2021

Nr.4c-3/375


	Comisia pentru agricultură, silvicultură, industrie alimentară și servicii specifice   

București, 28.06.2021

Nr.4c-5/392

	Comisia juridică, de disciplină și imunități

București, 28.06.2021

Nr.4c-13/131



R A P O R T   C O M U N   S U P L I M E N T A R
asupra proiectului de Lege pentru abrogarea art.291 din Legea îmbunătățirilor funciare nr.138/2004


În conformitate cu prevederile art.94 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii, Comisia pentru agricultură, silvicultură, industrie alimentară și servicii specifice și Comisia juridică, de disciplină și imunități au fost sesizate, spre dezbatere în fond, cu proiectul de Lege pentru abrogarea art.291 din Legea îmbunătățirilor funciare nr.138/2004, provenit dintr-o propunere legislativă a domnului deputat PNL Robert-Aurel Boroianu, transmis cu adresa nr.PLx. 56/2018 din 26 februarie 2018.
Consiliul Legislativ, cu avizul nr.888/18.10.2018, avizează favorabil propunerea legislativă.
Guvernul, prin adresele nr.73/DPSG/22.01.2018, respectiv nr.2293/03.04.2020, susține adoptarea inițiativei legislative.


Senatul, în calitate de primă Cameră sesizată, a adoptat proiectul de lege în ședința din 19 februarie 2018.


Comisia pentru mediu și echilibru ecologic, prin avizul nr.4c-27/56 din 06 martie 2018, avizează favorabil proiectul de lege.

Proiectul de lege are ca obiect de reglementare corelarea reglementărilor din cuprinsul Legii îmbunătățirilor funciare nr.138/2004, având în vedere că prin modificări succesive dispozițiile prevăzute la art.291 au fost preluate în textul art.293, urmare a modificării intervenite prin Legea nr.133/2017.
În conformitate cu prevederile art. 61 și 63 din Regulamentul Camerei Deputaţilor, republicat, cu modificările şi completările ulterioare, cele trei comisii sesizate în fond  au examinat proiectul de lege mai sus menționat în ședințe separate.
Membrii Comisiei pentru industrii și servicii au examinat proiectul de lege în ședința din 4 iunie 2019 și au hotărât, cu unanimitate de voturi, adoptarea proiectului de Lege  pentru abrogarea art. 291 din Legea îmbunătățirilor funciare nr. 138/2004, în forma adoptată de Senat.

La lucrările Comisiei pentru industrii și servicii au fost prezenți 15 deputați din totalul de 20 de deputați.

Membrii Comisiei juridice, de disciplină și imunități au examinat proiectul de lege în ședința din 11 iunie 2019 şi au hotărât, cu unanimitate de voturi, adoptarea proiectului de Lege pentru abrogarea art.291 din Legea îmbunătățirilor funciare nr.138/2004,  în forma adoptată de Senat. 
La lucrările Comisiei juridice, de disciplină și imunități deputații au fost prezenți conform listei de prezență.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege în ședința din 28 august 2019 și au hotărât, cu unanimitate de voturi, adoptarea proiectului de Lege  pentru abrogarea art. 291 din Legea îmbunătățirilor funciare nr. 138/2004, în forma adoptată de Senat.
La lucrările Comisiei pentru agricultură, silvicultură, industrie alimentară și servicii specifice deputații au fost prezenți conform listei de prezență.  

Ca urmare a dezbaterilor, membrii celor trei comisii sesizate în fond au hotărât, cu unanimitate de voturi  să propună plenului Camerei Deputaţilor, adoptarea proiectului de Lege  pentru abrogarea art. 291 din Legea îmbunătățirilor funciare nr. 138/2004, în forma prezentată  de Senat.
*

* *
În ședința din data de 31 martie 2021, în temeiul art.70 din Regulamentul Camerei Deputaților, republicat, cu modificările și completările ulterioare, plenul Camerei Deputaților a hotărât retrimiterea proiectului de lege la comisiile sesizate în fond, transmis cu adresa nr.PLx. 56/2018 din 31 martie 2021.
În conformitate cu prevederile art.61, 63 și 129 alin.(1) din Regulamentul Camerei Deputaţilor, republicat, cu modificările şi completările ulterioare, cele trei comisii sesizate în fond  au examinat proiectul de lege în ședințe separate.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege în ședința din 14 aprilie 2021, membrii Comisiei juridice, de disciplină și imunități au examinat proiectul de lege în ședința din 15 aprilie 2021, iar membrii Comisiei pentru industrii și servicii au examinat proiectul de lege în ședința din 28 iunie 2021.

La lucrările celor trei comisii au fost prezenți deputați conform listelor de prezență.

În urma dezbaterii și a opiniilor exprimate, membrii celor trei comisii au hotărât, cu majoritate de voturi, să propună plenului Camerei Deputaților respingerea proiectului de Lege pentru abrogarea art.291 din Legea îmbunătățirilor funciare nr.138/2004 din următorul considerent: articolul 291 din Legea îmbunătățirilor funciare nr.138/2004, republicată, cu modificările și completările ulterioare, a fost abrogat prin Legea nr.158/2016 pentru aprobarea Ordonanței de urgență a Guvernului nr.79/2013 privind modificarea şi completarea Legii îmbunătățirilor funciare nr.138/2004, pentru completarea Ordonanței de urgență a Guvernului nr.82/2011 privind unele măsuri de organizare a activității de îmbunătățiri funciare, precum și pentru modificarea literei e) a alineatului (6) al articolului 3 din Legea nr.220/2008 pentru stabilirea sistemului de promovare a producerii energiei din surse regenerabile de energie.
În raport de obiectul și conținutul său, proiectul de lege face parte din categoria legilor organice.



În conformitate cu prevederile art.75 din Constituția României, republicată, și ale art.91 alin.(9) pct.2 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

	PREŞEDINTE,

Sándor Bende
	PREŞEDINTE,

Adrian-Ionuț Chesnoiu
	PREŞEDINTE,

Mihai Alexandru Badea

	SECRETAR,

Bogdan Gheorghe Trif
	SECRETAR,

Constantin Bîrcă

	SECRETAR,

László-Zsolt Ladányi

	
	
	


	Consilier parlamentar, Isabela-Patricia Robe
	Șef serviciu, Anton Păștinaru

Consultant, Mirela Baciu

	  Consilier parlamentar, Alina Grigorescu

